text: TV SYDs hjemmeside angrebet
  09 april 2013 kl. 13.29
  Flere danske hjemmesider har tirsdag været under angreb af et såkaldt "Denial-of-service"-angreb. Blandt andre TV SYD, JV og Fyens Stiftstidende har været kraftigt generet i flere timer.
  Det er ikke kun KL, der bliver angrebet i cyberspace. Omkring middagstid blev Fynske Medier, der står for en række hjemmesider, angrebet på fra udenlandske ip-adresser tværs af serverne.
  Angrebet tvang Fynske Medier til at spærre for udenlandske ip-adresser og betød samtidig, at danske brugere over flere timer oplevede periodevise udfald på hjemmesiderne.
  